open-index/open-wikipedia-markdown huggingface dataset:
Trusted Platform Module

**Trusted Platform Module (TPM)**, engelsk for «sikker plattformmodul», er både navnet på en publisert spesifikasjon som redegjør en sikker krypteringsprosessor som kan lagre krypterte nøkler som beskytter informasjon, og det generelle navnet på implementeringen av denne spesifikasjonen, ofte kalt for en sikkerhetsbrikke på norsk, eller «TPM chip» eller «TPM Security Device» på engelsk. Spesifikasjonene utarbeides av Trusted Computing Group. Siste versjon, publisert 3. mars 2011, er versjon 1,2 revisjon 116. Denne spesifikasjonen er også tilgjengelig som internasjonal standard ISO/IEC 11889.

Generelt er TPM en form for mikrokontroller som lagrer nøkler, passord og digital sertifikater. Den er typisk integrert i hovedkortet på maskinen og funksjonaliteten minner en del om en avansert utgave av et smartkort. Flere ulike tjenester har behov for denne typen sikker lagring av ulike nøkler til kryptografisk bruk. For eksempel ulike datakrypteringstjenester og løsninger for opphavsrettigheter.

## Referanser


## Eksterne lenker
* Trusted Computing Group
** Spesifikasjoner
Karel Hynek Mácha

**Karel Hynek Mácha** (1810&ndash;1836) var en tsjekkisk romantisk dikter.

Mácha var sønn av en møller i Praha. Han studerte rettsvitenskap ved Karls-universitetet, samtidig som han spilte teater i en gruppe omkring skuespilleren, teaterregissøren og dramatikeren Josef Kajetán Tyl (1808&ndash;56). Her ble han kjent med bokhandlerdatteren Eleonora Somková, og med henne fikk han en utenomekteskapelig sønn.

Alt mens han studerte foretok han tallrike reiser til det nordlige Böhmen, til Riesengebirge og til Venezia. Fra denne tiden stammer hans dikteriske verk, som knapt vant anerkjennelse i hans levetid. Førsteutgaven av *Máj* utkom i april 1836 på eget forlag og ble avvisende mottatt av kritikken. Først i den andre halvdel av 1800-tallet gjaldt Mácha som den tsjekkiske romantikkens viktigste og mest beundrede representant.

Høsten 1836 begynte Mácha rettspraksis i Litoměřice (Leitmeritz), men han døde bare noen uker senere, kort før sin 26-årsdag. 

## Referanser
Østlig tømmerulv

**Østlig tømmerulv** (*Canis lupus lycaon*) ble tidligere regnet som den mest vanlige nordamerikanske underarten av gråulv, men en omklassifisering har endret på dette. Minnesotabestanden blir nå regnet som en varietet av nordamerikansk steppeulv (*Canis lupus nubilus*), samtidig som ulvene i *Algonquin Park-reservatet* i Canada har blitt omklassifisert som en ny ulveart i 1999, kalt kanadisk ulv (*Canis lycaon*). Senere ble det imidlertig bevist at kanadisk ulv ikke allikevel var en egen art, men en hybrid mellom ulv og prærieulv (*Canis latrans*). Resten av bestanden i Canada og de nordøstre delene av USA utgjør nå den reduserte bestanden av østlig tømmerulv.

## Beskrivelse
Østlig tømmerulv tilhører de største underartene, spesielt hva kroppslengde angår. Den blir normalt ca. 150-180 cm lang, hode og hale inkludert. Skulderhøyden er typisk ca. 65-85 cm, mens vekten kan komme opp mot ca. 45 kg. Gjennomsnittsvekten for hanner er ca. 35 kg. Tispene er gjerne ca. 15% mindre enn hannene. Pelsen er gjerne sølvgrå eller brungrå, med lysere kremfarget eller lysebrun underpels.

## Eksterne lenker
*
Harborough

**Harborough** er et administrativt distrikt i Leicestershire i England. Det har navn etter administrasjonssenteret Market Harborough. Den nordvestlige delen av distriktet går inn i Leicesters byområde. 

Distriktet ble opprettet 1. april 1974 ved sammenslåing av Market Harborough, Market Harborouh landdistrikt, Billesdon landdistrikt og Lutterworth landdistrikt. Distriktet har et areal på 591,78 km² og hadde 85&nbsp;382 innbyggere i 2011.

## Steder i distriktet
*Allexton, Arnesby, Ashby Magna, Ashby Parva
*Billesdon, Bittesby, Bitteswell, Blaston, Bringhurst, Broughton Astley, Bruntingthorpe, Burton Overy
*Carlton Curlieu, Catthorpe, Claybrooke Magna, Claybrooke Parva, Cold Newton, Cotesbach, Cranoe
*Drayton, Dunton Bassett, East Langton, East Norton
*Fleckney, Foxton, Frisby, Frolesworth
*Gaulby, Gilmorton, Glooston, Goadby, Great Bowden, Great Easton, Great Glen, Gumley
*Hallaton, Horinghold, Houghton on the Hill, Hungarton, Husbands Bosworth
*Ilston on the Hill
*Keyham, Kibworth Beauchamp, Kibworth Harcourt, Kimcote and Walton, King's Norton, Knaptoft
*Laughton, Launde, Leire, Little Stretton, Loddington, Lowesby, Lubenham, Lutterworth
*Marefield, Market Harborough, Medbourne, Misterton with Walcote, Mowsley
*Nevill Holt, North Kilworth
*Owston and Newbold
*Peatling Magna, Peatling Parva
*Rolleston
*Saddington, Scraptoft, Shangton, Shawell, Shearsby, Skeffington, Slawston, Smeeton Westerby, South Kilworth, Stockerston, Stonton Wyville, Stoughton, Swinford
*Theddingworth, Thorpe Langton, Thurnby and Bushby, Tilton, Tugby and Keythorpe, Tur Langton
*Ullesthorpe
*Welham, West Langton, Westrill and Starmore, Willoughby Waterleys, Wistow Cum Newton Harcourt, Withcote

## Referanser


## Eksterne lenker
*
Oadby and Wigston

**Oadby and Wigston** er et administrativt distrikt i Leicestershire i England. Det består av administrasjonsbyen Wigston Magna, byen Oadby og noe landsbygd, og er et av de minste distriktene i England utenom noen av Londons bydeler og Scilly-øyene. I nordvest strekker distriktet seg inn i Leicesters byområde.

Distriktet ble opprettet 1. april 1974 ved sammenslåing av de to bydistriktene. Distriktet dekker et areal på 23,52 km² og hadde 56&nbsp;170 innbyggere i 2011.

## Referanser


## Eksterne lenker
*
Boca Juniors

**Club Atlético Boca Juniors** er en argentinsk fotballklubb fra Buenos Aires. Klubben ble grunnlagt i 1905, og er en av de største og mest populære i Argentina.

Klubben hører til i bydelen La Boca i Buenos Aires, hvor hjemmebanen Estadio Alberto J. Armando, eller bare *La Bombonera* («sjokoladeboksen») som den kalles på folkemunne, ligger.

## Historie
Klubben ble startet av italiensk immigrantungdom i 1905 og navnet kommer fra bydelen La Boca. Ettersom fotballen ble innført av britiske arbeidere noen år tidligere, var engelske lagnavn ikke uvanlig (for eksempel Newell's Old Boys og River Plate, Bocas erkerival). Esteban Baglietto, Alfredo Scarpatti, Santiago Sana og brødrene Juan og Teodoro Farenga møttes i bydelen våren 1905 og ble lagets grunnleggere, og Boca Juniors spilte sin aller første kamp 6. mai samme år, mot Mariano Moreno.

Klubben hadde i utgangspunktet hvite drakter med svarte vertikale striper på begynnelsen av 1900-tallet. Ifølge legenden fikk klubben sine nåværende farger etter en kamp mot en klubb med samme farger som Boca ved navn Nottingham de Almagro. Vinneren av kampen fikk beholde fargene sine. Boca tapte. Klubben bestemte seg dermed for å adoptere fargene til det første skipet som seilet inn i den lokale havnen, et skip fra Sverige som bar det blå og gule svenske flagget.

Boca Juniors har 17 internasjonale titler og har vært vinner av den argentinske serien 22 ganger. I Buenos Aires har Boca sin egen taxikjede. Boca er også vinprodusent.

## Spillerstall
6. april 2021

### Utlånte spillere

## Kjente spillere
* Diego Maradona
*Gabriel Batistuta
* Juan Roman Riquelme
* Martin Palermo
* Carlos Tevez
* Fernando Gago
* Kily Gonzalez
* Juan Sebastián Verón
* Nolberto Solano
* Walter Samuel
* Roberto Abbondanzieri
* Clemente Rodríguez
* Nicolas Burdisso
* Rodrigo Palacio

## Galleri

Boca Juniors match.jpg|Estadio Alberto J. Armando
Boca Junior stadium.JPG|«La Bombonera», sett fra gaten Garibaldi
Club Atlético Boca Juniors sweedish color.jpg|Draktopphavet illustrert på veggen til Boca Junior stadium 
Club Atlético Boca Juniors arena.jpg|Boca Junior stadium 
Panorama La Bombonera (Buenos Aires, Argentina) looking east.jpg


## Referanser




## Eksterne lenker
*
Unalaska

**Unalaska** er en by som ligger på øyene Unalaska Island og Amaknak Island på Aleutene i den vestlige delen av den amerikanske delstaten Alaska. Det er den største byen i folketellingsområdet Aleutians West Census Area.

Byens totale areal er 549,9 km² hvorav 262,4&nbsp;km² er vann. I 2000 hadde byen 4 283 innbyggere.

Unalaska posisjon er  og byen har fått sitt navn etter Unalaska Island. Navnet Unalaska er en amerikanisering av det russiske navnet Ounalashka.

Russiske pelshandlere kom til Unalaska med Stepan Glotov og hans mannskap 1. august 1759.

## Referanser


## Eksterne lenker
*
Redningsflåte

En **redningsflåte** er en nød- og redningsfarkost ombord i båter og skip. Tidligere var redningsflåter bygd i tre mens pongtonger i metall sørget for høy oppdrift, kapasitet og stabilitet. 

Dagens redningsflåte er normalt oppblåsbar og overdekt for å beskytte personene på flåten. Flåten ligger i beredskap fritt plassert på dekk i en plastcontainer, gjerne slik at den flyter opp om skipet går ned.

Flåten brukes under evakuering i en nødsituasjon. Med en gang flåten får kontakt med vannet eller den utløses manuelt med en uløserline, blåses den opp på 5&ndash;10 sekunder. For å gjøre det enkelt å ta seg ombord, har større skip vanligvis en sklie fra dekk og ned til flåten. 

## Se også

* Livbåt
* MOB-båt
* DC-båt
* Redningsbåt
Grytten kraftverk

**Grytten kraftverk** er et  vannkraftverk i Rauma kommune i Møre og Romsdal. Kraftstasjonen ligger ved foten av fjellet Romsdalshorn.

Utbyggingen av kraftverket er en av de mer kontroversielle utbygginger vi har hatt i Norge. Sivil ulydighet var blant tiltakene som ble brukt i forsøk på å stanse utbyggingen. 

Kraftverket henter vann fra elva Mardøla slik at Mardalsfossen, et av Norges høyeste fossefall og vannføringen i fossen er etter reguleringen begrenset. Det er siden satt krav til en minstevannføring på 3 kubikkmeter per sekund i perioden 20 juni til 20 august. I tillegg er Mongefossen, et av verdens 15 høyeste fossefall, i store perioder tørrlagt. 

Kraftverket henter vann fra Fossafjelltjønna, Nedre Mardalsvatnet via Mardal pumpestasjon, og Grønbottstjønna i Eikesdalsvassdraget, Grøttavatnet og Olaskarsvatnet i Isavassdraget, og Mongevatnet via Monge pumpestasjon og Fetjåvatnet i Raumavassdraget. 

Grøttavatnet er regulert mellom 980 og 930 moh.

Deler av nedslagsområdet ligger rundt Mardalsbotnen i Molde kommune og det overføres fra Eikesdalsvassdraget til kraftverket som igjen slippes ut i Rauma. 

I 1986 ble det oppdaget at Statkraft slapp ut mindre vann til Mardalsfossen enn konsesjonsbetingelsene tilsa og Stortinget ga Nesset kommune en erstatning på 15 millioner kroner for feilen.

Kraftverket har totalt en midlere årsproduksjon på 514 GWh, når pumpeeffekt er trukket fra. Det er installert en peltonturbin på 149 MW.

Verket er eid av Statkraft med 88% og Tafjord kraft med 12%. Kraftverket startet produksjonen i 1975.

**Pumpestasjon Monge** på 800 KW pumper fra Mongevann (913 meter HRV) opp i overføringstunnelen, ca. 55 meter.

**Pumpestasjon Mardal** på 6 MW pumper fra Nedre Mardalsvann (842 meter HRV) opp i overføringstunnelen, ca 125 meter.

## Referanser


## Kilder
* 
* NVE vannkraftdatabase
* Statkraft
* Tafjord kraft (arkiv)

## Se også
* Mardøla-aksjonen
Salah

:*For mannsnavnet, se [[Salah (navn)]].*
**Salah** (også **salat**) (arabisk: **صلاة**, Koran-arabisk: **صلوة**, persisk: **نماز** *namāz*) betyr å be, eller *å velsigne*, og brukes vanligvis om muslimenes fem daglige rituelle tidebønner til Allah.

## Salah i islam

Salah er en av de fem søyler innen sunni-islam, og en av *de ti grenene* i Sjia-islam; salah er derfor obligatorisk for enhver muslim. I Iran og andre land i det sentrale Asia er det persiske ordet **namāz** (نماز) ofte brukt. Å gjennomføre salah er nest etter shahadah (*trosbekjennelsen*) den viktigste religiøse skikk innen islam.

Salah må gjøres til angitt tid (*waqt*) og med det nødvendige antall "bønneenheter" *raka'ah* (arabisk: ركعة). De riktige tidene bekjentgjøres med bønnerop (*adhan* eller *azan*) fra moskéene. Om man er for langt fra en moské til å høre bønneropet kan man bestemme rett tid for salah ved å se på solens posisjon på himmelen. I praksis finnes det også *bønnetabeller* som viser bønnetidene. De fem bønnetidene kalles
* **Fajr** (*salutul-fajr*) ved daggry (2 raka)
* **Duhr** (*dohr*, *salutuz-zuhr*) ved middag (4 raka)
* **Asr** (*Salutul-asr*) om ettermiddagen (4 raka)
* **Maghrib** (*Salutul-maghrib*) ved solnedgang (3 raka)
* **Isha** (*Salutul-isha*) til natten (4 raka)
Tidspunktene for bønnene følger soloppgang og -nedgang, og varierer derfor mer gjennom året i de deler av verden som ligger langt fra ekvator. Før bønnen skal den troende vaske seg rituelt ved at hender, ansikt og armer vaskes tre ganger, deretter føttene tre ganger. Dette kalles *wudu*. Etter menstruasjon, fødsel eller samleie skal både *wudu* og full kroppsvask gjennomføres før bønnen, dette kalles *ghusl*. Hver av tidebønnene varer vanligvis 10 minutter.

Bønnene består at et antall *raka* bønneenheter, det vil si sekvensen **a-h** på figuren; og avsluttes alltid med én sekvens **i-j**, en hilsen til høyre og venstre. Den bedende skal være oppmerksom på bønneretningen (''qibla''), det vil å si å være vendt mot Mekka. 

Bønnen er obligatorisk for alle troende. Det gjøres unntak for barn, eldre, syke, menstruerende kvinner og personer på reise.

salah må gjennomføres på arabisk, mens den etterfølgende **[[Du'a]]** (دُعَاء) ikke må være på arabisk. salah må fremsies etter hukommelsen, men nybegynnere kan bruke huskelapper. En troende som gjennomfører salah kalles *musalleeh* (**مصلى**).

## Fredagsbønnen
På fredager erstattes noen av de daglige bønner av fredagsbønnen (*salat al-juma*). Fredagsbønnen består av en tale, og to bønneenheter. 

## Litteratur
* Nora S. Eggen. *Islam*. Gyldendal, 2002
* Paul Lunde. *Islam*. Damm, 2002
* Anne Dessingthon, Tasmin Mujahid. *Inn i det ukjente, en bok om islam*. NRK, 1992 
* Kværne og Vogt. *Religionsleksikon*. Cappelen 2002 

*Arabiske ord kan transkriberes på ulike måter. De skrivemåtene som er gjengitt i denne teksten er hentet fra de anførte bøkene*.
Trygg Lund

**Trygg Magne Lund** (1951–2015) var en norsk kokk og korsanger fra Berlevåg. Han ble kjent fra dokumentarfilmen *[[Heftig og begeistret]]* (2001) og *[[Heftig og begeistret 2: På sangens vinger]]* (2002), som begge handlet om Berlevåg Mannsangforening, der Lund sang 2. bass. Lund ble korets talsmann og besøkte blant annet Fredrik Skavlans talkshow ''Først og sist'' i 2001.

Til daglig arbeidet Lund som kokk ved Kongsfjord Gjestehus i Berlevåg.

Lund døde i 2015, etter kort tids sykdom.

## Utmerkelser
I 2007 mottok han, sammen med samboer Åse Winsents, Finnmark fylkes miljøpris for sitt arbeid med å ta vare på de verneverdige bygningene «Trinetunet» på Veines i Kongsfjord.

## Referanser


## Eksterne lenker
* 
* Hjemmesiden til Berlevåg mannskor (arkivert versjon fra september 2007)
Aleutians East Borough

**Aleutians East Borough** er en bykommune i den amerikanske delstaten Alaska. Den ligger sørvest i staten og det grenser til bykommunen Lake and Peninssula i øst. I vest ligger statistikkområdet Aleutians West.

Aleutians East utgjør den vestlige halvdelen av Alaskahalvøya, øyene øst for Amukta Pass og Shumaginøyene. Det totale arealet er på  kvadratkilometer, hvorav  km² er vann. 

Bykommunen ble grunnlagt i 1987, etter at statistikkområdet Aleutian Islands ble oppløst. I 2013 hadde bykommunen  innbyggere, og administrasjonssenteret ligger i byen Sand Point.

## Referanser

## Eksterne lenker
*
Humanitær intervensjon

**Humanitær intervensjon** er en betegnelse som brukes for å beskrive utenlandsk intervensjon av *humanitære grunner*, for eksempel for å stoppe det man anser som et folkemord.

Ifølge folkeretten skal ikke et land noen gang angripe et annet, med mindre det eller dets allierte er blitt angrepet først. Humanitær intervensjon strider sånn sett mot dette, men mange internasjonale jurister vil hevde at folkerettens egentlige mål er å verne sivile, og at humanitær intervensjon derfor er lovlig i henhold til folkeretten.

Det er bare FNs sikkerhetsråd som har lov til å autorisere bruken av humanitære intervensjoner. NATOs angrep på Jugoslavia i forbindelse med Kosovokrigen ble av NATO fremstilt som en human intervensjon. Også Irak-krigen og angrepet på Afghanistan ble gjennomført på bakgrunn av lignende argumentasjon.

## Definisjon
«Militær intervensjon (bruk av militær makt) i en annen stat uten myndighetenes samtykke med målet om å forhindre utbredt lidelse eller død blant befolkningen» (Annika Hansen, 2005).

## Kriterier for militær intervensjon

Kommisjonen bak R2P skisserer seks kriterier som bør legges til grunn for militær intervensjon:

1. Rettferdig sak: Militær intervensjon kan bare rettferdiggjøres etter at det er gjort alvorlig og ubotelig skade på mennesker, eller det må være umiddelbart sannsynlig at dette vil skje. Følgende eksempler gis: Omfattende tap av menneskeliv, som enten er et resultat av bevisst statshandling, statlig forsømmelse eller manglende evne til å handle. Det kan også være riktig
med militær inngripen ved statssammenbrudd eller omfattende etnisk rensing ved drap, tvangsforvisning, terrorhandlinger eller voldtekt.

2. Rett intervensjon/edelt motiv: Hovedhensikten med intervensjon må være å stoppe eller avverge menneskelig lidelse – uansett hvilke andre motiver som intervenerende stater måtte ha.

3. Siste utvei: Militær intervensjon kan bare skje etter at enhver ikke-militær mulighet for å løse krisen fredelig er blitt forsøkt.

4. Forholdsmessige midler: Omfang, varighet og intensitet i en militær intervensjon bør være minst mulig for å sikre målet om å beskytte mennesker.

5. Gode utsikter: Det må være en rimelig mulighet for å lykkes med å stoppe eller avverge lidelsene som har rettferdiggjort intervensjon. Det må være sannsynlig at en internasjonal inngripen ikke gjør vondt verre.

6. Rett myndighet: FNs sikkerhetsråd er det mest passende organ til å autorisere militær intervensjon for å beskytte mennesker.
Arktisk ulv

* Bernardsulv
* Grønlandsulv

**Arktisk ulv** (*Canis lupus arctos*), av noen også kalt **polarulv**, **grønlandsulv** og **bernardsulv**, er en underart av ulv som finnes på de arktiske øyene i Canada og på det nordlige Grønland. Inkluderer nå 2 variteter som tidligere ble ansett som egne underarter. Etter reorganiseringen av de nordamerikanske underartene i 1992 ble bernardsulv og grønlandsulv, som begge tidligere var regnet som egne underarter, lagt til som varieteter av arktisk ulv. Begge er imidlertid utdødd.

## Beskrivelse
Arktisk ulv blir ofte forvekslet med hvitulv, som er en eurasisk underart av ulv, men dette er altså to forskjellige underarter. Arktisk ulv er mindre enn tradisjonell nordamerikansk ulv og skiller seg også fra denne gjennom den hvite pelsen og en mer tettvokst kroppsbygning. Den blir omkring 90-150 cm lang, inkludert hode og hale. Skulderhøyden ligger gjerne på ca. 65-80 cm, mens vekten ofte blir over 45 kg. Det påstås at hanner på opp mot 80 kg har blitt observert, men en slik høy vekt har ikke blitt dokumentert.

## Eksterne lenker
*
Meksikansk ulv

* Sørvestlig ulv
* Texasulv

**Meksikansk ulv** (*Canis lupus baileyi*) er den minste underarten av ulv i Nord-Amerika. Den ble utryddet fra naturen omkring 1960, men gjeninnført fra dyr lever i fangenskap på 1990-tallet. Underarten fantes opprinnelig i Mexico og de sørvestre delene av USA. Etter reorganiseringen av de nordamerikanske underartene i 1992 ble sørvestlig ulv og texasulv, som begge tidligere var regnet som egne underarter, lagt til som varieteter av meksikansk ulv. Begge er imidlertid utdødd.

## Beskrivelse
Meksikansk ulv blir sjelden mer enn 135 cm lang, inkludert hode og hale. Den veier normalt ca. 27-45 kg og  blir maksimalt 80 cm i skulderhøyde. Pelsen har innslag av grånyanser og rødbrunt, men lys kremfargede innslag fra underpeslen. Den er mørkest over ryggen, der fargen kan bli nærmest sort.

## Eksterne lenker
*
Valderøytunnelen

**Valderøytunnelen** er en undersjøisk veitunnel på riksvei 658 i Ålesund og Giske kommuner i Møre og Romsdal. Tunnelen går under Valderhaugfjorden mellom Hovset på Ellingsøya og Ytterland på Valderøya. Tunnelen er  meter lang, den når 137 meter under havet, og største stigning er 8,5 %. Valderøytunnelen ble åpnet i 1987. Sammen med Ellingsøytunnelen ga den fergefri veiforbindelse mellom Ålesund og Valderøya og Vigra.

Tunnelen har tre felter - ett nedover og to oppover, på hver side. Det er doble sperrelinjer i hele tunnelen.

Det er ikke tillatt for fotgjengere og syklister å ferdes i Valderøytunnelen.

## Se også
*Ellingsøytunnelen
*Giskebrua
*Alnestunnelen

### Lister
*Veitunneler i Norge
*Undersjøiske veitunneler i Norge

## Referanser


## Eksterne lenker
* Rv. 658 Ellingsøy- og Valderøytunnelen  Statens vegvesen, besøkt 28. juli 2017
Nome Census Area

**Nome Census Area** er et folketellingsområde i den amerikanske delstaten Alaska. Det ligger i de vestlige delene av delstaten og grenser mot Northwest Arctic Borough i nord, Yukon-Koyukuk Census Area i øst og Kusilvak Census Area i sør. I nordvest ligger Tsjutsjerhavet og i vest Beringhavet og Beringstredet.

Nome ligger mellom det sørlige innløpet til Kotzeboesundet i nord og strekker seg delvis rundt Nortonsundet i sør, med øyene Little Diomedes, Saint Lawrence og Stuart. Det totale arealet er 73&nbsp;253 kvadratkilometer, hvorav 13&nbsp;681 km² er vann. 

Folketellingsområdet har 9&nbsp;892 innbyggere (2013), og den største byen er Nome. Området ble etablert som et valgdistrikt i 1958.

## Referanser
Yukon-Koyukuk Census Area

**Yukon-Koyukuk Census Area** er et folketellingsområde i den amerikanske delstaten Alaska. Det ligger i de sentrale delene av staten og det grenser mot North Slope Borough i nord, Southeast Fairbanks, Fairbanks North Star Borough og Denali Borough i sørøst, Bethel Census Area i sør og mot Kusilvak Census Area, Nome Census Area og Northwest Arctic Borough i vest. Det har også grense mot Yukon Territory i Canada i øst.

Yukon-Koyukuks totale areal er 382 910 km² hvorav 5 032 km² er vann. Det er like stort som hele Norge inkludert Svalbard. I 2010 hadde fylket 5588 innbyggere, en nedgang fra 6551 i 2000. I 2000 var Yukon-Koyukuk det amerikanske fylket med lavest befolkningstetthet, med gjennomsnittlige 0,0173 personer per km2. Det er et ikke-administrativt område opprettet for folketellingsformål og har ikke eget administrasjonssenter.

Yukon-Koyukuk ble opprettet som et valgdistrikt i det sentrale Alaska i 1958. Landområdene i nordøst, som opprinnelig var en del av Upper Yukon, og de nordlige delene av Kuskokwim, ble innlemmet i statistikkområdet i 1972. En mindre del av folketellingsområdet ble organisert som Denali Borough i 1990.

## Referanser
Sekse

**Sekse** er en bygd  i Ullensvang herad, i Hardanger. Bygda består av omkring 20 gårder og ett byggefelt, det er planlagt et nytt byggefelt «Markastå» like nedom dagens byggefelt. Næringslivet består særlig av jordbruk hovedsakelig med frukt og/eller sau. Området Sekse strekker seg fra om lag 20 moh. til det høyeste bebodde stedet på 125 moh. 

Sekse skole er nedlagt. Lokalene blir i dag brukt til Barnehage, barnehagen favner om grendene mellom Børve i nord og Skjelvik i sør, det bor omtrent 450 personer i krinsen. Det er også et grendehus i bygda, Grannatun. I 2017 mottok grendahuset 600 000,- i gave fra en privatperson i bygda. 

Idrettslaget **Føyk IL** har også tilholdssted i bygda. Medlemstallet for 2017 ligger på rundt 170 personer. Føyk arrangerer "liatraveren" der folk kan skrive seg inn i bøker som er plassert i krisen. Det er  totalt 5 bøker plassert i liene. Stegastein, Galden, Seksehovden, Hovlandsstølen og Våga. 

Lokalprodusentene **Hardanger Eple AS**, **Spansteigen Gard** og **Hardanger Handbryggeri** har tilholdssted i krinsen.  

Krinsen har også et veldig aktiv grannalag. **Indre Austsio Grannalag** De har som mål å skape positiv utvikling i bygda. De har vært pådriver for nytt byggefelt i Mårkastå, båthavn i Markastå og Gatelys over Fylkesveg 101 som går gjennom bygda (Hovland til Sandstå)   

Nabobygder/tettsteder er Hovland, Børve, Stor og Espe.

## Referanser
Jacob Wølner

**Jacob Wølner** (født 1590 i Freiberg) kom til Norge i 1621 fra Leutenthal i Harz sammen med Tobias Kupfer. De kom først til Blåfarveverket i Eiker.

Fra 1624 til 1626 var de på Kupferberg i Kongsberg. 1627 ble han overstiger i Kongsberg Sølvgruber. Som stiger hadde Jacob Wølner  en lønn på 10 riksdaler i 1626. 

I 1634 ble han ansatt som ny gesworner ved Sølvverket og Kobberverket med en årslønn på 300 riksdaler og 12 tønner havre til hestehold.

## Kilder
*Beitrage zur Geschichte deutschtums in Norwegen.
*Jubileumsboken fra 1923 – Kongsberg 1623 -1923
North West Leicestershire

**North West Leicestershire** er et administrativt distrikt i Leicestershire i England. Administrasjonssenteret er Coalville.

Distriktet ble opprettet 1. april 1974 ved sammenslåing av Ashby-de-la-Zouch, Ashby Woulds, Coalville, Ashby-de-la-Zouch landdistrikt, Castle Donnington landdistrikt og Ibstock fra Market Bosworth landdistrikt. Distriktet dekker et areal på 279,33 km² og hadde 93&nbsp;468 innbyggere i 2011.

Nottingham East Midlands Airport ligger i distriktet. Det gjør også Castle Donington med Donington Park hvor det ligger en grand-prixbane og som brukes til musikkfestivaler.

Det har lenge vært bergverksdrift, etter blant annet kull, leire, grus og granitt, i distriktet. Alle kullgruver er nedlagt, men det er fortsatt grustak og steinbrudd i drift der.

## Steder i distriktet
*Appleby Magna, Ashby Woulds, Ashby-de-la-Zouch, 
*Bardon, Battleflat, Belton, Breedon on the Hill
*Castle Donington, Charley, Chilcote, Coalville, Coleorton
*Ellistown and Battleflat
*Heather
*Ibstock
*Isley cum Langley
*Kegworth
*Lockington cum Hemington, Long Whatton, Lount
*Measham
*Normanton le Heath
*Oakthorpe and Donisthorpe, Osgathorpe
*Packington
*Ravenstone with Snibston
*Snarestone, Staunton Harold, Stretton en le Field, Swannington, Swepstone
*Worthington

## Referanser


## Eksterne lenker
*
Sevilla FC

**Sevilla Fútbol Club** er en spansk fotballklubb som spiller i Primera Division. Sevilla ble grunnlagt 25. januar 1890, noe som gjør at det er den eldste klubben i Sevilla.

## Historie
Sevilla ble grunnlagt i 1905, og de spilte sin første offisielle kamp i 1908. Det var mot Recreativo Huelva. I 1914 vant laget det første Copa de Sevilla. I 1935 vant de deres første spanske cupmesterskap, Copa del Rey.

Sesongen 1939/1940 ble en veldig bra sesong for Sevilla. De slo blant annet FC Barcelona 11-1 og Valencia CF 10-3, men selv om sesongen var meget bra, så ble de nummer etter at det bare ble uavgjort i siste serierunde. I sesongen 1945/1946 vant de sitt hittil eneste seriemesterskap. 
I 1939, 1948 og 2007 vant laget Copa del Rey. Det er også hittil de siste cupmesterskapene i Spania.
Klubben ble i 2007 rammet av dødsfallet til Antonio Puerta av hjerteinfarkt, som skapte sjokk og et minutts stillhet ved mange anledninger verden over.

## I Europa
Per 2016 har Sevilla vunnet UEFA-cupen og Europaligaen flest ganger med fem triumfer. De to første seirene kom i UEFA-cupen: Først i 2006, da de slo Middlesbrough 4-0 i finalen, og deretter i 2007, da de vant etter straffesparkkonkurranse mot RCD Espanyol. Samme år vant de UEFA Super Cup med seier 3-1 over AC Milan.

Sevilla har vunnet Europaligaen tre år på rad, en bedrift de er alene om. I 2014 slo de SL Benfica på straffesparkkonkurranse. Året etter vant klubben 3-2 over Dnipro Dnipropetrovsk i finalen, og i 2016 ble det seier 3-1 over Liverpool.

## Sevilla-derby
I Sevilla er det oppgjøret mellom Sevilla og Real Betis som er det store. 8. oktober 1915 tok det første Sevilla-Betis sted. Det endte med 4-3 seier til Sevilla. Sevilla har vunnet 34 kamper, Betis har vunnet 26 kamper og det er blitt 16 uavgjorte kamper.

## Stadion

Sevillas hjemmebane heter Estadio Ramón Sánchez Pizjuán og den har en kapasitet på 45&nbsp;500 tilskuere. Den er oppkalt etter tidligere klubbpresident Ramón Sánchez Pizjuán.

## Meritter
### Nasjonalt
* **[[Primera División]]** (1) 
** 1946
* **[[Copa del Rey]]: (5)**
** 1935, 1939, 1947/48, 2006/07, 2009/10
* **[[Spansk supercup]]: (1)** 
** 2007

### Europa og internasjonalt
* **[[Europaligaen i fotball for menn|Europaligaen]]: (7)**  
**2005/2006, 2006/2007, 2013/2014, 2014/2015, 2015/2016, 2019/2020, 2022/2023
* **[[UEFA Super Cup]]: (1)** 
** 2006

## Spillerstall
Oppdatert 12. november 2024.

### Utlånte spillere

## Norske tidligere spillere
* Frode Olsen

## Kjente tidligere spillere

## Referanser


## Eksterne lenker
* 
* Norsk supporterklubb
Liste over byer i Alaska

**Liste over byer i Alaska** er en oversikt over de byene i den amerikanske delstaten Alaska som har over  innbyggere per 2013.

Folketallet fra 2010 er basert på en folketelling, og tallene fra 2013 er estimater basert på denne folketellingen.

Sist oppdatert i august 2014

## Referanser


## Kilder
* United States Census Bureau, Annual Estimates of the Resident Population for Incorporated Places: April 1, 2010 to July 1, 2013. Alaska. Besøkt 25. august 2014
Arbeideresperantobevegelsen

**Den esperantistiske arbeiderbevegelsen**, er en internasjonal bevegelse av venstre-orienterte esperantister, som ved hjelp av esperanto kjemper for arbeidernes rettigheter. Bevegelsen vokste fram etter første verdenskrig.

## Se også
* Arbeiderbevegelsen
Jeff Tremaine

**Jeff Tremaine** (født 4. september 1966) er en amerikansk film- og TV-produsent/-regissør. Sammen med Johnny Knoxville og Spike Jonze har han skapt MTVs programserie *[[Jackass]]*. Han regisserte filmene **',  ''[[Jackass Number Two]]'', ''[[Jackass 3D]]'' og ''Jackass Forever''

Historien om Jeff Tremaine er ganske lik den til Askepott, en hulkinnet liten tjenestepike som ble nattens feirede dronning..men ikke egentlig.
Født inn i en fattig militærfamilie, ble lille Jeff dratt rundt fra stat til stat frem til han endelig fikk slått seg til ro i Rockville, Maryland. Der trosset han sine foreldre på regelmessig basis og drev masse dank og fanteri som skateboarding, BMX, [[reggae]] musikk og kunst. Kanskje det viktigste elementet i denne historien er at Tremaine møter Adam Speigel på [[high school]], en hyperaktiv spjæling som puberteten på en eller annen måte hadde glemt, og lot ham sitte med en ekstremt høy stemme i usedvanlig lang tid. I 1985, ble Jeff sparket ut fra det lune rede og landet i St.Louis. Der gikk han på Washington University og gjorde den mest ekstreme handlingen noen gang; han ble med en studentforenig! Han påstår selv at det var en "kul" forening, hva nå enn det betyr.. Uansett, der gjorde han noen kunstgreier og gikk ut i 1989 med en hang til funk-metal og skjeløyd mote, en kombinasjon som muligens har hatt noe innflytelse når han designet sine Funk Pelts, en garasjeprodusert T-skjorte kolleksjon.

Med graden I hånden, stakk Tremaine vestover for å møte opp med sin barndomsvenn Adam, nå bedre kjent som Spike, som jobbet som fotograf for BMX magasinet Freestylin' sammen med AD Andy Jenkins og redactor Mark Lewman. Snart etter at Jenkins sluttet i '89, tok Tremaine over og var snart over i GO en raskt synkende sammenslåing av Freestylin' og BMX Action

Når BMX industrien fikk en skikkelig runde juling, gikk Tremaine over til et snowboard magasin I 1992 før han ble hentet over som redaktør til Big Brother, en haltende skateboardmagasin som kom på kant med konkursen allerede fra første nummer. Med tiden tok han imidlertid ledelsen og fikk bladet opp til svimlende høyder av distribusjon, beryktelse og en så omfattende dumskap vanligvis ikke tolerert i noen som helst bransje (med unntak av Hollywood).

Resten er, som man sier, historie. Tremaine har i tillegg til Jackass regissert musikkvideoer for [[Turboneger]], Andrew WK og the Sahara Hot Nights. Han er også produsent av [[Wildboyz]].

== Filmografi ==

* ''[[Jackass]]'' (2000)
* **' (2002)
* *[[Wildboyz]]* (2003 &ndash; 2006)
* *Rob & Big* (2006)
* *Ultimate Predator* (2006)
* *Jackass Number Two* (2006)
* *Jackass 2.5* (2007)
* *Fantasy Factory* (2009 – )
* *Jackass 3D* (2010)
* *Jackass 3.5* (2011)

## Referanser


## Eksterne lenker

*
Erling Utnem

**Erling Gudmann Hansen Utne**, best kjent som **Erling Utnem** (1920–2006) var en norsk luthersk prest i Den norske kirke som var biskop i Agder bispedømme fra 1973 til 1983.

Utnem ble født i Hedrum i Vestfold. Han ble cand.theol. fra Det teologiske menighetsfakultet i 1947. 

Etter fullført teologistudier var han reisesekretær i Skolelaget. Deretter ble han lærer; først ved Indremisjonsselskapets bibelskole, deretter ved Misjonshøgskolen i Stavanger. Han var residerende kapellan i Sarpsborg og deretter rektor ved det praktisk-teologiske seminar ved Menighetsfakultetet i Oslo. I 1973 ble han biskop i Agder bispedømme. Etter ti år i embedet valgte han å trekke seg på grunn av sykdom. Han ble etterfulgt av Halvor Bergan. 

Utnem var en av grunnleggerne av den internasjonale Lausannebevegelsen for misjon og evangelisering. Han var bibeloversetter og skrev flere bøker, deriblant flere bind av *Studiebibelen*. Han ble også kjent for sin kombinasjon av en evangelisk linje med et tydelig sosialetisk engasjement. Han hadde et konservativt teologisk ståsted.

Han er født Erling Gudmann Hansen Utne, men er også kjent under navnet Eling Utne og Erling Hansen Utne.

## Familie
Erling Utnem giftet seg i 1947 med sykepleier Aase Holden (1921-2006) og sammen fikk de tre barn, derav prest og organisasjonsleder Stig Utnem. Han var sønn av snekker Oskar Helmond Hansen (1885-) og Inga Eugenie (1883-1962).

## Referanser
Kodiak Island Borough

**Kodiak Island Borough** er et fylke i den amerikanske delstaten Alaska. Den ligger sør i delstaten, og det grenser til Kenai Peninsula Borough i nord og Lake and Peninsula Borough i vest.

Området omfatter øyene Kodiakarkipelet i Alaskabukta og et landområde på kyststripen mellom Cook Inlet og Wide Bay på Alaskahalvøya. 

Bykommunens totale areal er på  kvadratkilometer, hvorav  vann og  land. Kodiak Island Borough har  innbyggere (2010), og administrasjonssenteret er byen Kodiak.

Valgdistriktet Kodiak ble etablert i 1958 med omtrent samme utstrekning som bykommunen. I 1963 ble området organisert til en bykommune, og kyststripen på Alaskahalvøya ble overført til statistikkområdet Bristol Bay. Før folketellingen i 1990 ble det meste av dette landområdet tilbakeført til Kodiak Island Borough.

## Noter


## Referanser


## Eksterne lenker
*
Landsfader

**Landsfader** (latin: *pater patriae*) er en ærestittel som tilkjennes særlig betydningsfulle personer som anses å ha hatt spesielt positiv innflytelse særlig på den politiske utviklingen i et land eller også for å ha grunnlagt nasjonen eller staten. I Norge er det i etterkrigstiden Einar Gerhardsen som i stort omfang har blitt omtalt som landsfader. Det tilsvarende uttrykket landsmoder brukes om kvinner, og i Norge er det bare Gro Harlem Brundtland som i stort omfang har blitt omtalt som landsmoder.

I antikkens romerske senat ble tittelen formelt tildelt borgere.

## Noen kjente landsfedre

## Referanser
BORI BBL

**BORI BBL** (tidl. **Boligbyggelaget Romerike**) ble grunnlagt i 1946 og dagens boligbyggelag er et resultat av en rekke fusjoner. BORI-navnet har vært i bruk siden 2006. Hovedkontoret ligger i Lillestrøm.

Boligbyggelaget har sitt kjerneområde i kommunene på Romerike i Akershus og området i og rundt Indre Østfold kommune, men har kunder over store deler av landet. 

Boligbyggelaget har i overkant av 37 000 medlemmer og forvalter 30 000 boliger.

BORI er en del av Norske Boligbyggelags Landsforbund (NBBL).

## Historie
Eidsvoll Boligbyggelag var et boligbyggelag i Eidsvoll i Akershus og ble opprettet 1. desember 1971. I 2010 fusjonerte Eidsvoll boligbyggelag med Boligbyggelaget Romerike. Før fusjonen hadde laget 327 medlemmer og forvaltet 263 boliger i 11 borettslag, sameier og andre selskap. Eidsvoll Boligbyggelag var medlem av Norske Boligbyggelags Landsforbund (NBBL).

Romerike Boligbyggelag med virksomhet i Aurskog-Høland, Enebakk, Gjerdrum, Hurdal, Lillestrøm, Nannestad, Nes, Rælingen og Sør-Odal ble 30. juni 2006 fusjonerte sammen med Lørenskog og Skedsmo Boligbyggelag til det nye BORI. Lørenskog og Skedsmo Boligbyggelag ble etablert i 2003 ved en fusjon mellom *Lørenskog Boligbyggelag* og *Skedsmo boligbyggelag* som begge ble etablert i 1946. Laget opererte i flere kommuner på Romerike i Akershus. Boligbyggelaget hadde ca. 16 700 medlemmer og forvaltet 8 300 boliger i 140 borettslag, sameier og andre selskap. Den 30. juni 2006 fusjonerte laget med Romerike Boligbyggelag til det nye Boligbyggelaget Romerike.

Indre Østfold Boligbyggelag (Eidsberg Boligbyggelag til 2007; etablert 1961) opererete i flere kommuner i Østfold, blant annet Eidsberg, Trøgstad og Marker i Østfold med ca. 1 900 medlemmer og forvaltete 1000 boliger i 48 borettslag, sameier og andre selskap. I 2013 ble INDBO sammen med Ullensaker Boligbyggelag fusjonert inn Boligbyggelaget Romerike.

## Referanser


## Eksterne lenker
* BORI BBL
Kodiak (øy)

**Kodiak** er ei av øyene i Kodiakarkipelet i den amerikanske delstaten Alaska. Øya ligger i Alaskabukta, ved sørkysten, i Kodiak Island Borough. I vest ligger Shelikofstredet, som skiller øya fra fastlandet.

Med et areal på  km², er dette Alaskas største, og USAs nest største øy. Øya har en lengde på 160 kilometer, og en største bredde på 96 kilometer. Den største byen på øya er Kodiak. Andre bosetninger er Port Lions og Old Harbor.

De første nybyggerne var russiske utforskere under Grigorij Sjelikhov som i 1784 grunnla en russisk bosetning på Kodiak ved Three Saints Bay, nær nåtidens Old Harbor.

I 1997 brukte Lars Monsen 14 dager på å krysse øya til fots på langs.

## Referanser


## Eksterne lenker
*
Kodiak

**Kodiak** (alutiiq: *Sun'aq*, russisk: *Кадьяк*, tidligere *Saint Paul Harbor* eller *Saint Paul's*) 
er en by  i den amerikanske delstaten Alaska. Byen ligger på nordøstkysten av øya Kodiak, og det er fylkessete og største by i Kodiak Island Borough.

Byens totale areal er 12,6 kvadratkilometer, hvorav 3,6 kvadratkilometer er vann. Det er  innbyggere, hvorav 10,5 prosent urinnbyggere, 46,4 prosent hvite og 31,7 prosent asiater (i 2000).

Kodiak ble etablert som en handelspost av Aleksandr Baranov i 1792. Byen ble administrasjonssenter i den russiske kolonien på Kodiak, og fikk navnet *Kikhtak*, og senere *Kadiak* som betyr «øy» på inuittisk.

Under andre verdenskrig ble det bygd baser for hæren og marinen på øya, og innbyggertallet økte til over  i en periode. Etter krigen ble marinebasen omgjort til en base for kystvakten. En tsunami som oppsto som følger av Langfredagsjordskjelvet i 1964, ødela forretningsdistriktet og områdene langs kyststripen. I 1968 var byen gjenoppbygd. Kodiak fikk eget bystyre den 11. september 1940.

Næringslivet i Kodiak består i hovedsak av fiskeri, prosessering av sjømat og offentlig administrasjon. Byen har en lokal flyplass, som ligger i selve byen, og en regional flyplass om lag syv kilometer sør for byen. Et veinett langs nordøstkysten knytter byen sammen med andre landsbyer i området, og det er fergeforbindelser til Homer på fastlandet, Port Lions og Ouzinkie på Spruce Island.

## Referanser


## Eksterne lenker
*
Masfjordtunnelen

**Masfjordtunnelen** er en tunnel på europavei 39 i Masfjorden kommune i Vestland. Tunnelen går mellom Storevatnet og Matre. Ved øvre åpning går E39 på Storavatn bru over utløpet av Storevatnet på 325 moh. Den er 4&nbsp;110 meter lang, og ble åpnet 7. desember 1995. Masfjordtunnelen avløste et smalt og svingete veiparti i Haugsdalen og langs Matrefjorden, og var en betydelig innkorting av veien. Med Nordhordlandsbrua, Masfjordstunnelen og andre utbedringer ble bil omtrent like rask transport som fly mellom Førde og Bergen.

Tunnelen kostet den gangen 116 millioner kroner. Tunneltaket ble dekket av plater av PE-skum og tunnelen var en av de første som hadde brannsikring av dette skummet. Strekning fra øvre tunnelåpning til Nipetjørn (3,7 km) ble samtidig utbedret.

Tunnelen stiger fra nær havnivå (nedre åpning 11 moh) til 321 moh. (330 moh ifølge Kartverket), og er relativt bratt med en stigning på 8,18 %. Fra 2007 har Statens vegvesen satt 5 % maksimal stigning i nye tunneler i tråd med EUs standard. For korte tunneler med lite trafikk er det mer akseptabelt med brattere enn 5 %. Den har et langt parti med tre kjørefelt, to kjørefelt i sørgående retning (oppover i tunnelen). Det er ikke tillatt for fotgjengere og syklister å ferdes i Masfjordtunnelen.

Tunnelen ble oppgradert i perioden 2017-2020 med blant annet ny LED-belysning, nye havarinisjer, nye tekniske bygg og nye nødstasjoner (SOS-telefon og brannslukkere). Det er også kameraovervåkning ved havarinisjene som gjør at Vegtrafikksentralen i Bergen får varsel og kan stenge tunnelen enkelt og raskt slik at en unngår mer trafikk i tunnelen.

## Se også
*Nipetunnelen
*Veitunneler i Norge

## Referanser


## Eksterne lenker
* Bergens Tidende: Brannstyrken samlet sauer
* Strilen: Røykdykkarutstyret ingen får bruka
* NRKs fylkesleksikon for Sogn og Fjordane: E 39 mellom Sogn og Bergen
* The World's Longest Tunnel Page
Lerstad

**Lerstad** er en bydel i Ålesund kommune i Møre og Romsdal, omtrent 8 kilometer fra Ålesund sentrum. Bydelen ligger på den største av kommunens fem øyer, på nordsiden av Oksnøya. Lerstad strekker seg fra Breivikaområdet til Gåseid. Hovedveien gjennom Lerstad er vanligste måte å komme seg fra Spjelkavik til sentrum. På Lerstad og Åse, som ligger parallelt med Lerstad bor det cirka 5600 innbyggere.

Det var lenge diskutert å legge motorvei gjennom Lerstad, men dette ble møtt av store protester, hovedsakelig fra innbyggerne på Lerstad.

På Lerstad finner man Lerstad barneskole. Skolen med sine i underkant av 300 elever (234 skoleåret 24/25) ble bygget i 1977 og er base for skolemusikkorpset Lerstad skolekorps. Korpset er sammen med Herd fotball det viktigste fritidstilbudet til barn på Lerstad.

Bydelen Lerstad huser flere lokale stjerner. Aalesunds spillere Andreas og Oddbjørn Lie er født og oppvokst her.

## Referanser
Dimitri av Jugoslavia

**Dimitri av Jugoslavia** kan være en av de følgende personene:

* Dimitri av Jugoslavia (1958) 
* Dimitri av Jugoslavia (1965)
Aura kraftverk

**Aura kraftverk** er et  vannkraftverk ved Sunndalsøra i Sunndal kommune i Møre og Romsdal. 

Kraftverket består av to kraftstasjoner, Aura og Osbu. Hovedmagasinet for begge er Aursjøen som reguleres mellom 856 og 828 moh. og som delvis ligger i Lesja kommune. Elven Aura som tidligere rant fra Aursjøen til Eikesdalsvatnet er stoppet som følge av kraftutbyggingen og Aursjøen er oppdemmet med en nesten kilometer lang og 40 meter høy steinfyllingsdam. Det overføres også vann fra en rekke bekkeinntak til innsjøen. Når det er mye vann i magasinet utgjør Aursjøen og Gautsjøen ett vannspeil. 

Fra Aursjøen føres vannet i en fem kilometer lang tunnel til Osbumagasinet som er regulert mellom 849 og 818 moh. Aura kraftstasjon henter vann gjennom en 16 km lang tunnel fra inntaksmagasinet i Holbuvatnet, som er regulert mellom 793 og 777 moh. Reinsvatnet er også regulert til kraftverket og reguleringshøyden er mellom 892 og 874 moh. I tillegg hentes det inn vann fra bekkeinntak.

Midlere årsproduksjon er på 1623 GWh. Det er installert syv peltonturbiner på totalt 290 MW. Kraftstasjonen startet produksjonen i 1953. Verket er et av de største i Norge. Hele anlegget ble opprustet i 2006, turbiner, aggregater og dammer ble fornyet. I forbindelse med Aura kraftstasjon er det etablert et forsøkskraftverk basert på saltkraft. Kraftverket er eid av Statkraft og mye av energien som har blitt produsert er levert til Norsk Hydros aluminiumsverk på Sunndalsøra.

## Historie
A/S Aura fikk konsesjon på begrenset utbygging i 1913. Arbeidet ble straks påbegynt med 2000 mann. I 1914 ble arbeidet avbrutt pga krigen. Det ble så gjenopptatt i mindre omfang inntil det ble full stopp høsten 1919.

Det ble sendt inn ny søknad på full utbygging i 1927. Det ble godkjent i 1931, men da det ikke var avsetning for kraften ble det liggende. Anlegget fikk nye eiere som gjenopptok arbeidet under andre verdenskrig, men i 1943 ble det igjen stoppet. Stortinget vedtok så i 1951 utbygging av aluminiumsverk og kraftverk.

## Aurabanen

Industribanen Aurabanen var i drift fra 1919 og frem til 1954, og ble bygget som en del av utbyggingen av Aura kraftverk. Traséen var på om lag ti kilometer og ble bygget av rallare (buser) i fjellsiden på over 800 meter over havet. 

Fra 1990 til 2010 ble den såkalte *Busmarsjen* arrangert, som startet ved Holbudammen og fortsatte i jernbanetraseen frem til kraftstasjonen.

## Se også
* Osbu kraftverk
* Liste over vannkraftverk i Norge

## Referanser


## Kilder
* 
* NVE vannkraftdatabase
* Statkraft
* Arne Solem, Ragnar Heggstad, Nils Raabe:Norske kraftverker. Teknisk ukeblads forlag, april 1954

## Eksterne lenker
*Film om Aura kraftverk, Statkraft
Lake and Peninsula Borough

**Lake and Peninsula Borough** er et fylke i den amerikanske delstaten Alaska. Det ligger sør i staten og det grenser mot Bethel i nord, Kenai Peninsula Borough i øst, Kodiak Island Borough i sørøst og mot Aleutians East Borough, Bristol Bay Borough og statistikkområdet Dillingham i vest.

Lake and Peninsula Boroughs totale areal er 80 049 km² hvorav 18 454 km² er vann. I 2000 hadde fylket 1 823 innbyggere og administrasjonssenteret ligger i byen King Salmon som faktisk ligger i nabofylket Bristol Bay Borough. Dette er unikt for USA, både det at byen ikke ligger i fylket den er administrasjonssenter for og at den heller ikke er administrasjonssenter for fylket den ligger i.

## Eksterne lenker
*
Auglaize County

**Auglaize County** er et fylke i den amerikanske delstaten Ohio.

Fylket ble opprettet 1. mars 1848 ved utskillelse av landområder fra Allen og Mercer County. 

## Referanser


## Eksterne lenker
*
Orestes

**Orestes** kan være:

*Orestes (mytologi) – sønn av Agamemnon i gresk mytologi
*Orestes (Evripides) – skuespill av Evripides
*Flavius Orestes – romersk statsmann og general på 400-tallet
*Orestes av Makedonia